Yakin Zabe: Buhari ya ziyarci jihar Kano ▷ Legit.ng
Yakin Zabe: Buhari ya ziyarci jihar Kano
17 days ago 3747 views by Ishaq Ismail
A yanzu din nan shugaban kasa Muhammadu Buhari ya dira a jihar Kano a yayin da ya ke ci gaba da shawagi da yawon karade jihohin 36 da ke fadin kasar nan domin gudanar da yakin sa ne neman zaben da girgiza magoya baya.
Jirgin da ya yo jigilar shugaban kasa Buhari ya sauka a filin jirgan saman Barikin sojin sama da ke cikin garin Kano da misalin karfe 1.00 na ranar Yau Laraba kamar yadda majiyar jaridar Legit.ng ta ruwaito.
Bayan kai ziyarar ban girma zuwa fadar mai martaba Sarkin Kano, Muhammadu Sunusi na biyu, shugaban kasa Buhari zai kuma gudanar da taron yakin neman zaben sa a harabar filin wasanni na Sani Abacha da tuni ya dinke da al'umma.
KARANTA KUMA: Buhari ya tafka kuskure wajen mu'amalantar masu akidar Shi'a - Atiku
Babban hadimi na musamman ga gwamnan Kano Abudallahi Ganduje akan sabuwar hanyar sadarwa ta zamani, Salihu Tanko Yakasai, shine ya bayar da shaidar wannan rahoto a shafin sa na zauren sada zumunta.
Tawagar da ta tarbi shugaban kasa Buhari ta hadar da gwamnan Kano tare da mataikin sa, Yusuf Gawuna, Ministan harkokin cikin gida, Abdulrahman Dambazau, tsohon Mataimakin gwamnan jihar Kano, Farfesa Hafiz Abubakar da kuma gwamnonin jihar Zindar da Maradi na kasar Nijar.
Hausa NewsMuhammadu Buhari NewsSiyasar NajeriyaJihar Kano
Kemi Adeosun Ankara gown Icharity Best goalkeeper in the world Npower registration
Barka: Yansandan Najeriya sun halaka wani kasurgumin dan fashi da makami